99 (albumas)

„99“ – aštuntas studijinis grupės G&G Sindikatas albumas, išleistas 2018 m. Tai pirmas grupės albumas, prie kurio neprisidėjo Pushaz, grupę palikęs 2015-ųjų pabaigoje.

„Šis albumas, kaip niekada, apie mus ir mus supančius dalykus. Per įrašo procesą daug diskutavom apie tai, ką darom ir darėm pastaruosius 20 metų. Norėjosi naujos medžiagos, kitokio požiūrio. Bet kai tiek metų išlaikai savo pozicijas, reikia pasitikrinti šaknis ir fundamentalius dalykus. Todėl dabar, kai albumas jau baigtas, galime dar kartą pasakyti, kad jis – tai tarsi priminimas mums patiems, kas mes ir ką visą šį laiką darom“, – „G&G Sindikatas“ grupės nariai.

 Įrašymas 
Albumas buvo kuriamas 2 metus. Jo įrašai buvo daromi keliose studijose, o prie kai kurių kūrinių skambesio „šlifavimo“ grupės nariai dirbo net po mėnesį.

Anksčiausia iš albumo dainų – „365 O.D.M.“ – buvo išleista 2016-ųjų pradžioje.

Prie albumo stipriai prisidėjo ne tik „G&G Sindikato“ grupės nariai, bet ir daug tiek visuomenėje gerai žinomų, tiek mažiau girdėtų muzikantų, tarp kurių Tadas Žukauskas, Rytis Tankevičius, Vytis Smolskas, Mindaugas Balčiūnas, Tadas Dešuka, Jievaras Jasinskis, Laurynas Lapė, Evaldas Petkus, Faustas Venckus, Sigitas Gailius, Eglė Gadeikytė, Algė Matekūnaitė, Mindaugas Papinigis ir kt.

 Pristatymas 

2018 m. vasario 16 d., po 2 metų nuo ankstesnio albumo „G&G Sindikatas“ išleido naująjį albumą „99“, kuris buvo pristatytas kovo 16 d. Kauno „Žalgirio“ ir kovo 24 d. Vilniaus „Siemens“ arenose vyksiančiuose koncertuose. Taip pat albumo pristatymas vyko klube „Tamsta“ vasario 17 d., į kurį buvo parduota vos 99 bilietai, kurių prekyba prasidėjo vasario 9 d. 9 valandą, 9 minutę..

 Dainos 

Albumą sudaro 10 kūrinių. Keturi kūriniai iš albumo buvo išleisti kaip singlai.

Muzika – Donciavas, Žodžiai – Svaras, Kastetas

 365 O.D.M. - 3:32
 Mano gyvenimo blog’as - 3:59
 Tiems, kurie nieko nebijo - 3:39
 Grįšiu vėlai - 3:15
 Tu ne karalius - 3:38
 Paminklas - 3:18
 Misteris Alkotesteris - 3:25
 Linksi galvą - 4:12
 99 amžinai - 2:54
 Saugokit šviesą - 4:30

 Kūrybinė grupė 
 Donciavas – muzika, programavimas, bosas, klavišiniai, prodiuseris
 Svaras – žodžiai, vokalas
 Kastetas – žodžiai, vokalas
 DJ Mamania – scratch

ir

 365 O.D.M.
 Tadas Žukauskas – bosas
 Rytis Tankevičius – gitara
 Vytis Smolskas – klavišiniai
 Tadas Dešukas – smuikas
 Faustas Venckus – būgnai

 Mano gyvenimo blog’as
 Eglė Gadeikytė – back vokalas

 Tiems, kurie nieko nebijo
 Tadas Žukauskas – bosas
 Rytis Tankevičius – gitara
 Faustas Venckus – būgnai
 Mindaugas Papingis – back vokalas

 Grįšiu vėlai
 Faustas Venckus – bosas, back vokalas, koprodiuseris

 Tu ne karalius
 Tadas Žukauskas – bosas
 Rytis Tankevičius – gitara

 Paminklas
 Faustas Venckus – būgnai
 Sigitas Gailius – vibrafonas
 Eglė Gadeikytė – back vokalas
 Algė Matekūnaitė – back vokalas
 Vakarė Daukšaitė – smuikas
 Vita Bartušytė – altas
 Rūta Mažolytė – smuikas
 Rūta Balčiūtė – violenčelė

 Misteris Alkotesteris
 Faustas Venckus – bosas, gitara, programavimas, koprodiuseris

 Linksi galvą
 Faustas Venckus – programavimas, koprodiuseris

 99 amžinai
 Rytis Tankevičius – gitara
 Mindaugas Balčiūnas – klavišiniai
 Jievaras Jasinskis – trombonas
 Laurynas Lapė – trimitas
 Faustas Venckus – programavimas, koprodiuseris

 Saugokit šviesą
 Evaldas Petkus – violenčelė
 Faustas Venckus – back vokalas
 Eglė Gadeikytė – back vokalas
 Algė Matekūnaitė – back vokalas

 Išnašos 

Kategorija:2018 albumai
Kategorija:G&G Sindikato albumai